b'\n_START_ARTICLE_\nNejc Pe\xc4\x8dnik\n_START_SECTION_\nKlubska kariera\n_START_PARAGRAPH_\nPe\xc4\x8dnik je svojo nogometno pot za\xc4\x8del v doma\xc4\x8dem klubu NK Dravograd. Kasneje je podpisal prvo profesionalno pogodbo s klubom NK Celje. v prvi ligi je prvi\xc4\x8d nastopil 24. aprila 2004 na tekmi proti NK Ljubljana. V naslednji sezoni je odigral sedem prvoliga\xc5\xa1kih in ve\xc4\x8d tekm v slovenskem nogometnem pokalu. Nastopil je tudi na finalni tekmi pokala prito klubu FC Koper. V sezoni 2005-06 je postal stalni \xc4\x8dlan prve celjske postave, v prihodnjih sezonah pa eden klju\xc4\x8dnih nogometa\xc5\xa1ev kluba. V sezoni 2007-08 je bil s 14 goli najbolj\xc5\xa1i strelec NK Celja. Po petih sezonah je zapustil Celje, ki ga je junija posodilo\xc4\x8de\xc5\xa1kemu klubu Sparta Praga . V Pragi je ostal pol leta, nastopil pa je na \xc5\xa1tirih tekmah lige Gambrinus. Februarja 2008 se je vrnil v NK Celje. Po kratkem \xc4\x8dasu je prestopil v portugalski klub CD Nacional.\n_START_SECTION_\nReprezentan\xc4\x8dna kariera\n_START_PARAGRAPH_\nPe\xc4\x8dnik je za slovensko nogometno reprezentanco prvi\xc4\x8d nastopil na kvalifikacijski tekmi za nastop na svetovnem prvenstvu v nogometu 2010 proti Severni Irski 1. aprila 2009 Svoj prvi reprezentan\xc4\x8dni gol je dosegel 10. oktobra 2009 na kvalifikacijski tekmi proti Slova\xc5\xa1ki.'